**Likumprojekta "****Grozījumi Likumā par budžetu un finanšu vadību" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījumi Likumā par budžetu un finanšu vadību" (turpmāk – likumprojekts) izstrādāts atbilstoši noteiktajam *Euro* ieviešanas kārtības likuma 8.panta otrajā daļā noteiktajam pasākumam, kas nosaka pienākumu valsts akciju sabiedrībai "Latvijas Pasts" (turpmāk – Latvijas Pasts) nodrošināt skaidrās naudas nomaiņu trīs mēnešus sākot ar *euro* ieviešanas dienu, t.i. atbilstoši Padomes Regulai (ES) Nr. 678/2013 (2013.gada 9.jūlijs), ar ko groza Regulu (EK) Nr.974/98 groza attiecībā uz *euro* ieviešanu Latvijā, ir 2014.gada 1.janvāris. |
| 2. | Pašreizējā situācija un problēmas | Lai īstenotu *Euro* ieviešanas kārtības likumā noteiktajiem pasākumiem – skaidrās naudas nomaiņu Latvijas Pasta 302 pasta pakalpojumu sniegšanas vietās, kas ir apstiprinātas ar Ministru kabineta 2013.gada 21.maija noteikumiem Nr.263 "Noteikumi par pasta pakalpojumu sniegšanas vietām latu apmaiņai", ir nepieciešams nodrošināt Latvijas Pastu ar *euro* gan skaidrās naudas priekšpiegādes otrās fāzes periodā, gan skaidrās naudas nomaiņas periodā.  Atbilstoši noteiktajam Ministru kabineta (turpmāk – MK) 2013.gada 4.aprīļa rīkojumam Nr.136 "Par Latvijas Nacionālo *euro* ieviešanas plānu"" (turpmāk – LNEIP) skaidrās naudas priekšpiegādes otrā fāze sākas 2013.gada 10.decembrī.  Ņemot vērā, ka Latvijas Pastam ir nepieciešama finanšu ķīla komercbankā, kas īsteno priekšpiegādes pirmo fāzi ar Latvijas Banku, un, kura Latvijas Pasta gadījumā, ir AS "Citadele banka", ir nepieciešams nodrošināt šādu finanšu ķīlu no valsts budžeta, īstermiņa aizdevuma formā.  Lai līdz 2013.gada 30.decembrim saņemtu skaidro naudu *euro* no AS "Citadele banka" saskaņā ar priekšpiegādes grafiku, nepieciešams izpildīt noteiktās procedūras skaidras naudas piegādes nodrošināšanai. Ņemot vērā, ka svētku dienās no 24.decembra līdz 26.decembrim un 31.decembrī, brīvdienās 28. un 29.decembrī kredītiestāde nestrādās, bet finanšu nodrošinājums latos saskaņā ar AS "Citadele banka" prasībām jāpārskaita trīs darba dienas pirms skaidras naudas izsniegšanas, valsts aizdevumu nepieciešams izmaksāt līdz 2013.gada 16.decembrim.  Likumprojekts paredz papildināt 36.pantu ar jaunu daļu, kas noteiktu attiecīgo pilnvarojumu, kā arī Pārejas noteikumu papildinājumu ar atrunu, ka šī panta daļa ir spēkā līdz 2014.gada 30.martam. |
| 3. | Saistītie politikas ietekmes novērtējumi un pētījumi |  |
| 4. | Tiesiskā regulējuma mērķis un būtība | Likumprojekta mērķis ir noteikt valsts kapitālsabiedrības, šajā gadījumā – Latvijas Pasta priekšpiegādes otrās fāzes un skaidrās naudas nomaiņas perioda īstenošanai nepieciešamo finanšu līdzekļu nodrošināšanas kārtību atbilstoši noteiktajam *Euro* ieviešanas kārtības likumā un LNEIP. |
| 5. | Projekta izstrādē iesaistītās institūcijas | Finanšu ministrija, Satiksmes ministrija, Latvijas Pasts, Valsts kase, Latvijas Banka |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Likumprojekts skatāms vienlaicīgi ar pārējiem ar *euro* ieviešanu saistīto likumprojektu grozījumiem, kas iekļauti Ministru kabineta 2012.gada 27.jūnijā rīkojumā Nr.282 "Par "Koncepciju par normatīvo aktu sakārtošanu saistībā ar eiro ieviešanu Latvijā"". |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Likumprojekts attiecas uz jebkuru publisko vai privāto tiesību subjektu, t.sk., arī uz fiziskajām personām, īpaši tām, kuras ir finanšu pakalpojumu sasniedzamības pieejamības ziņā sliktāk pozicionētas, tādējādi, balstoties uz Ministru kabineta 2013.gada 21.maija noteikumiem Nr.263 "Noteikumi par pasta pakalpojumu sniegšanas vietām latu apmaiņai" tiks nodrošināta skaidrās naudas nomaiņa Latvijas Pasta 302 pasta pakalpojumu sniegšanas vietās. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Par konkrētu nepieciešamo aizdevuma apmēru tiek plānots izdot Saeimas lēmumu, nosakot, ka līdz 2013.gada 16.decembrim finanšu ministrs izsniedz valsts aizdevumu 10 500 000.00 latu apmērā. Aizdevums tiks izsniegts no valsts budžeta līdzekļiem, nepārsniedzot likumā "Par valsts budžetu 2013.gadam" noteikto valsts budžeta aizdevumu kopējo apmēru. Aizdevuma termiņš ir 2014.gada 31.marts. Aizdevumam tiek piemērota aizdevuma procentu likme atbilstoši MK 2010.gada 19.janvāra noteikumos Nr.63 "Valsts aizdevumu izsniegšanas un apkalpošanas kārtība" paredzētajiem likmju noteikšanas pamatprincipiem. Aizdevumam netiek piemērota riska procentu likme un tas tiek izsniegts bez nodrošinājuma.  Aizdevumu procentu likmes izmaksas un aizdevuma apkalpošanas izmaksas Latvijas Pastam tiek kompensētas no valsts budžetā Satiksmes ministrijai paredzētajiem līdzekļiem skaidras naudas nomaiņas izmaksu kompensēšanai atbilstoši *Euro* ieviešanas kārtības likumā paredzētajam. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (tūkst. latu) | | |
| 2014. gads | 2015. gads | 2016. gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 742,4 | 0 | 1 722,3 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 742,4 | 0 | 1 722,3 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 742,4 | 0 | 1 722,3 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins | Aizdevuma summa aprēķināta, ņemot vērā 7.punktā minētos prognozēšanas principus.  1) 14940154 EUR \* 0,702804= 10500000 LVL  2) Aizdevumu Latvijas Pasts plāno atmaksāt vienā maksājumā aizdevuma līguma termiņa beigās.  Par aizdevumu ar termiņu līdz 31.03.2014. par trim mēnešiem jāmaksā aizdevuma procentu likme. Saskaņā ar Valsts kases sniegto informāciju aizdevuma procentu likme pašreiz ir 0,701% gadā.  Aizdevuma % likmes aprēķins LVL  Summa 10 500 000  Gada dienas 360  VK % likme 0,701  aizdevuma dienu skaits (01.01. - 31.03.2014.) 89  aizdevuma dienu skaits (16.12. - 31.12.2013.) 16  KOPĀ % 21 468  Aizdevuma procenta likme noteikta, ieskaitot arī aizdevuma izsniegšanas un apkalpošanas maksu kapitālsabiedrībām, kas saskaņā ar Valsts kases maksas pakalpojumu cenrādi, ir 0,5% gadā no izsniegto aizdevumu atlikuma.  3) Kopumā skaidras naudas nomaiņas Latvijas Pasta izmaksu segšanai ir nepieciešams finansējums 2 464 643 latu apmērā. Saskaņā ar *Euro* ieviešanas kārtības likuma 5.panta trešo daļu no Satiksmes ministrijas budžeta 2013.gadā ir piešķirti līdzekļi 742 388 latu apmērā. 2014.gadā finanšu līdzekļi 712 903 latu apmērā jau ir paredzēti Satiksmes ministrijas 2014.gada budžeta bāzē un papildu līdzekļu piešķiršana 1 009 352 latu apmērā Ministru kabinetā ir atbalstīta kā jaunās politikas iniciatīva (MK 30.07.2013. sēdes protokols Nr.41 114.§ 4.punkts; Satiksmes ministrija finanšu līdzekļus aizdevuma procentu likmes izmaksu un apkalpošanas izmaksu kompensēšanai Latvijas Pastam 21468 LVL apmērā nodrošinās piešķirto valsts budžeta līdzekļu ietvaros. | | | | |
| 7. Cita informācija | Latvijas Pasta valde ir apstiprinājusi izstrādāto iekšējo *Euro* ieviešanas plānu. Izstrādājot augstāk minēto plānu un veicot aprēķinus, tika izvērtēta un veikta arī iedzīvotāju skaita prognoze, kas varētu būt ieinteresēti *euro* maiņu veikt 302 pasta nodaļās  Latvijas Pasta veiktajā aizdevuma summas aprēķinā ir izmantoti šādi *euro* maiņas apjomu prognozēšanas pamatprincipi:  1. Iedzīvotāju skaita prognoze, kas varētu būt ieinteresēti *euro* maiņu veikt konkrētā pasta nodaļā. Prognozējot iedzīvotāju skaitu tika analizēti sekojoši jautājumi:  1.1. Vai administratīvajā teritorijā, kurā tiks nodrošināta *euro* maiņas funkcija, atrodas arī kāds bankas automāts;  1.2. Vai blakus administratīvajā teritorijā atrodas:  1.2.1. Bankas filiāle,  1.2.2. Bankas automāts,  1.2.3. Pasta nodaļa, kas nodrošina eiro maiņas funkciju.  Ja blakus (tajā pašā vai blakus administratīvajā teritorijā) *euro* maiņas pasta nodaļai atrodas vēl kāda cita alternatīva *euro* maiņas vai saņemšanas vietai, tad tika modelēta iedzīvotāju plūsma uz šīm alternatīvajām iestādēm balstoties uz iedzīvotāju skaitu konkrētā administratīvajā teritorijā, pieņemot, ka finanšu infrastruktūra attīstītāka būs tajā vietā, kur ir lielāks pastāvīgo iedzīvotāju skaits. Līdz ar to arī prognozējams lielāks pieplūdums no blakus esošajām teritorijām.  Ņemot vērā, ka valstī nav veikti pētījumi, kuru rezultātā būtu izmērīti attālumi starp banku filiālēm, bankomātiem un pasta nodaļām, tika vērtēta tikai alternatīvo eiro apmaiņas vietu esamība.  2. Veidojot prognozes, tika izmantoti vēl sekojoši pieņēmumi:  2.1. vidējā *euro* maiņas summa, ko viens iedzīvotājs varētu vēlēties samainīt ir 250 *euro*,  2.2. vidēji 1,5% no kopējā modelētā iedzīvotāju skaita, kas dzīvo ap *euro* maiņas pasta nodaļu varētu būt ieinteresēti *euro* maiņu veikt šajā pasta nodaļā,  2.3. darba laika pagarināšana (vidēji par trim stundām) 2014.gada 2. un 3.janvārī, kā arī 2014.gada 4.janvārī (sestdiena) noteikta darba diena.  302 pasta nodaļu darba laiki tiks pagarināti ar mērķi, lai Latvijas attālāko reģionu iedzīvotāji būtu nodrošināti ar *euro* maiņas pakalpojumiem. (Precīzi 302 pasta nodaļu, kas iesaistītas *euro* maiņā, darba laiki Latvijas sabiedrībai būs pieejami 2013.gada decembrī.)  Visu iepriekš minēto aprēķinu un pieņēmumu rezultātā paredzams, ka izmantojot Latvijas Pasta nodaļu tīklu, kopējais eiro maiņas apjoms varētu būt aptuveni 14940154 *euro*. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Likumprojektā termins "priekšpiegādes otrā fāze" ir lietots Eiropas Centrālās bankas pamatnostādnes (2008.gada 19.jūnijs), ar ko groza Pamatnostādni ECB/2006/9 par dažiem sagatavošanās pasākumiem pārejai uz *euro* skaidru naudu un par *euro* banknošu un monētu priekšpiegādi un priekšpiegādes otro fāzi ārpus *euro* zonas (ECB/2008/4) ieviešanu izpratnē. |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par likumprojektā ietverto normu īstenošanu atbildīga katra institūcija un Latvijas Pasts savas kompetences ietvaros. |
| 2. | Projekta izpildes ietekme uz pārvaldes funkcijām | Nav. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav. |
| 6. | Cita informācija | Nav. |

Finanšu ministrs A. Vilks

26.08.2013. 16:19

1584

D.Kalsone

67095415, dace.kalsone@fm.gov.lv